ai4bharat/Pralekha huggingface dataset:
சுற்றுலா அமைச்சகம்
ஒற்றுமைக்கான சிலை அமைந்திருக்கும் கேவாடியாவில் நடைபெறவிருக்கும் உள்நாட்டு சுற்றுலா ஏற்பாட்டாளர்களின் வருடாந்திர மாநாட்டிற்கு சுற்றுலா அமைச்சகம் ஆதரவு
2021 பிப்ரவரி 12 முதல் 14 வரை ஒற்றுமைக்கான சிலை அமைந்திருக்கும் கேவாடியாவில் நடைபெறவிருக்கும் உள்நாட்டு சுற்றுலா ஏற்பாட்டாளர்கள் சங்கத்தின் வருடாந்திர மாநாட்டிற்கு மத்திய சுற்றுலா அமைச்சகம் ஆதரவு தெரிவித்துள்ளது.
இது குறித்து புதுதில்லியில் இன்று பேசிய சுற்றுலா செயலாளர் திரு. அர்விந்த் சிங், பொதுமுடக்கத்திற்கு பின் சுற்றுலா சார்ந்த சங்கம் ஒன்றால் நடத்தப்படும் முதல் பெரிய நிகழ்ச்சி இதுவென்றும், 350-இல் இருந்து 400 பேர் வரை இதில் கலந்து கொள்வார்கள் என்றும் தெரிவித்தார்.
நாட்டின் பல்வேறு பகுதிகளில் இருந்து ஒற்றுமைக்கான சிலைக்கு எட்டு ரயில்களை 2021 ஜனவரி 17 அன்று பிரதமர் திரு நரேந்திர மோடி துவக்கி வைத்ததையும் திரு சிங் நினைவு கூர்ந்தார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1696876
-----
(Visitor Counter : 112
அறிவியல் மற்றும் தொழில்நுட்பத்துறை
வெளிநாடுகளில் வாழும் இந்தியர்களின் மதிப்பை பிரதமர் திரு நரேந்திர மோடி உயர்த்தியுள்ளார்: மத்திய இணை அமைச்சர் டாக்டர் ஜிதேந்திர சிங்
வெளிநாடுகளில் வாழும் இந்தியர்களின் மதிப்பை பிரதமர் திரு நரேந்திர மோடி உயர்த்தியுள்ளதாக மத்திய அறிவியல் மற்றும் தொழில்நுட்பத் துறை இணை அமைச்சர் டாக்டர் ஜிதேந்திர சிங் தெரிவித்துள்ளார். ஆறு நாள் பயணமாக இங்கிலாந்து சென்றுள்ள டாக்டர் ஜிதேந்திர சிங், அங்குள்ள இந்திய சமுதாயத்தினர் மத்தியில் உரையாற்றினார்.
உலகமே மிகுந்த நம்பிக்கையுடனும், எதிர்பார்ப்புடனும் இந்திய வம்சாவளியினரை எதிர்நோக்குகிறது என்று அவர் கூறினார். அவர்கள் ஒட்டுமொத்த மனித குலத்தின் நல்வாழ்வுக்கு பங்களிக்க வேண்டும் என்று அமைச்சர் கூறினார். இந்தியாவின் ஜி20 தலைமைத்துவத்தின் கொள்கை, வசுதைவ குடும்பகம் எனும் உலகமே ஒரு குடும்பம் என்பதுதான் என அவர் தெரிவித்தார்.
வெளிநாடுகளில் உள்ள இந்தியர்கள், இந்திய அரசு எடுக்கும் முயற்சிகளுக்கு ஆதரவு அளிக்க வேண்டும் என அவர் கேட்டுக் கொண்டார். இந்தியா, மாற்றத்தின் பாதையில் சென்று கொண்டிருக்கிறது என்று அவர் கூறினார். பொருளாதார வளர்ச்சி மற்றும் வாழ்க்கைத் தரத்தை உயர்த்துவதில் அறிவியல் மற்றும் தொழில்நுட்பத்தின் முக்கியத்துவத்தை பிரதமர் திரு நரேந்திர மோடி பல சந்தர்ப்பங்களில் எடுத்துரைத்துள்ளதை அமைச்சர் சுட்டிக்காட்டினார். வளர்ச்சியின் ஒரு பகுதியாக வெளிநாடு வாழ் இந்தியர்கள் திகழ வேண்டும் என அவர் வலியுறுத்தினார்.
புத்தொழில் நிறுவனங்களைப் பொறுத்தவரை, இந்தியா மூன்றாவது பெரிய உலகளாவிய புத்தொழில் அமைப்பைக் கொண்ட நாடாக உருவெடுத்துள்ளது என அவர் குறிப்பிட்டார். இது ஆண்டுக்கு 12 முதல் 15 சதவீதம் என்ற விகிதத்தில் வளர்ந்து 90,000 புத்தொழில் நிறுவனங்கள் தற்போது இந்தியாவில் உள்ளன என அவர் கூறினார்.
வெளிநாடு வாழ் இந்தியர்கள், தாய் நாட்டுக்கான திட்டங்கள் மற்றும் முன்னுரிமைகளுடன் இந்தியாவின் வளர்ச்சியில் பங்களிக்க முன்வர வேண்டும் என்று திரு ஜிதேந்திர சிங் வலியுறுத்தினார்.
சிறுபான்மையினர் நலன் அமைச்சகம்
சிறுபான்மையினர் நலன்
சிறுபான்மையினர் நலனுக்காக மத்திய அரசு பல்வேறு திட்டங்களை செயல்படுத்தி வருகிறது. அறிவிக்கப்பட்ட 6 சிறுபான்மையினர் சமுதாயங்களின் நலனுக்காக நாடு முழுவதும் சிறப்புத் திட்டங்கள் செயல்படுத்தப்பட்டு அவர்களது சமூக பொருளாதார மற்றும் கல்வி நிலையை மேம்படுத்த நடவடிக்கைகள் எடுக்கப்படுகிறது. திறன் மேம்பாட்டு அமைச்சகம், ஜவுளித்துறை அமைச்சகம், மகளிர் மற்றும் குழந்தைகள் மேம்பாட்டு அமைச்சகம், ஊரக வளர்ச்சித்துறை அமைச்சகம் உள்ளிட்ட அமைச்சகங்கள் மூலம் சிறுபான்மையினர், பொருளாதார ரீதியாக பின்தங்கியோர் மற்றும் விளிம்பு நிலை சமூகத்தினரின் நலனுக்காக பல்வேறு திட்டங்கள் செயல்படுத்தப்பட்டு வருகின்றன.
பிரதமரின் ஜன் விகாஸ் காரியக்ரம் திட்டத்தின் கீழ் சிறுபான்மையினர் அதிகமுள்ள, தேர்ந்தெடுக்கப்பட்ட பகுதிகளில் மேம்பாட்டுப் பணிகளுக்கு மத்திய அரசு நிதி ஒதுக்குகிறது. இந்த நிதி மாநிலங்களுக்கு விடுவிக்கப்பட்டு, மாநில அரசுகளின் மூலம் திட்டம் செயல்படுத்தப்படுகிறது. நாட்டின் அனைத்து மாவட்டங்களிலும் பிரதமரின் ஜன் விகாஸ் காரியக்ரம் திட்டத்தை செயல்படுத்தும் வகையில், 2022-23ம் நிதியாண்டில் இதன் நடைமுறைகள் மாற்றியமைக்கப்பட்டுள்ளன.
சிறுபான்மையினர் நலனுக்காக செயல்படுத்தப்படும் திட்டங்களின் நிதிப் பலன்கள் சம்பந்தப்பட்டவர்களுக்கு முழுமையாக சென்றடைவதை உறுதி செய்ய அவர்களது வங்கிக் கணக்கில் நேரடி பணப்பரிமாற்றம் முறையில் பணம் செலுத்தப்படுகிறது.
இந்தத் தகவலை மக்களவையில் எழுத்துப்பூர்வமாக அளித்த பதிலில் மத்திய சிறுபான்மையினர் விவகாரங்கள் துறை அமைச்சர் திருமதி ஸ்மிருதி ஸுபின் இரானி தெரிவித்தார்
பொருளாதார விவகாரங்களுக்கான மத்திய அமைச்சரவைக் குழு
2020-21ஆம் ஆண்டுக்கான கரும்புப் பருவத்தில் சர்க்கரை ஆலைகள், கரும்புக்கு அளிக்கவேண்டிய நியாயமான இலாபகரமான விலைக்கு அமைச்சரவை ஒப்புதல்.
2020-21 கரும்புப் பருவம்  பருவத்திற்கு சர்க்கரை ஆலைகள் அளிக்கும் கரும்புக்கான நியாயமான இலாபகரமான விலைக்கு  வேளாண் பொருள்களுக்கான மதிப்பு, விலைகள் ஆணையம்  அளித்த பரிந்துரைகளின் படி பிரதமர் திரு.நரேந்திர மோடி தலைமையிலான, பொருளாதார விவகாரங்களுக்கான மத்திய அமைச்சரவைக் குழு ஒப்புதல் அளித்துள்ளது. விவரங்கள் வருமாறு:
- 2020- 21 கரும்பு பருவத்திற்கான கரும்பின் எஃப் ஆர் பி குவிண்டால் ஒன்றுக்கு 285 ரூபாய் அடிப்படை மீட்பு விகிதம் 10%
- மீட்பு விகிதத்தில் 10 சதவிகிதத்துக்கு மேல் அதிகரித்தால் ஒவ்வொரு சதவிகிதத்திற்கும் ஒவ்வொரு குவின்டாலுக்கும் 0.1 சதவிகிதம் அதிகம் அதாவது குவிண்டால் ஒன்றுக்கு 2.85 ரூபாய் கூடுதல் தொகை
- மீட்பு விகிதம் குறைய நேரிடும் பட்சத்தில் ஒவ்வொரு குவிண்டாலுக்கும் 0.1 சதவிகிதம் குறைவு அதாவது எஃப் ஆர் பி விலையிலிருந்து 2.85 ரூபாய் குறைவு. இது 10 சதவீதத்திற்கும் குறைவாக, ஆனால் 9.5 சதவீதத்துக்கும் அதிகமாக உள்ள ஆலைகளுக்கு மட்டும் பொருந்தும். 9.5 சதவிகிதம் அல்லது அதற்கும் குறைவாக உள்ள சர்க்கரை ஆலைகளுக்கு விலை, குவிண்டால் ஒன்றுக்கு 270.75 ரூபாயாக நிர்ணயிக்கப்பட்டுள்ளது
கரும்பு விளைவிக்கும் உழவர்களுக்கு, அவர்களது வேளாண் பொருள்களுக்கு நியாயமான, இலாபகரமான விலை கிடைக்க வேண்டும் என்பதை உறுதி செய்ய வேண்டும் என்ற கண்ணோட்டத்துடன், அவர்கள் நலனைக் கருத்தில் கொண்டு விலை நிர்ணயம் செய்யப்படுகிறது. கரும்புக் கட்டுப்பாடு ஆணை, 1966படி, இந்த நியாயமான, இலாபகரமான விலை நிர்ணயிக்கப்படுகிறது. இது நாடு முழுவதும் ஒரே சீராக நடைமுறைப்படுத்தப்படும்.
குடியரசுத் துணைத் தலைவர் செயலகம்
ஏலூரு சுகாதார நிலைமை குறித்து குடியரசுத் துணை தலைவரிடம் சுகாதார செயலாளர் எடுத்துரைத்தார்
குடியரசுத் துணை தலைவர் திரு எம் வெங்கையா நாயுடுவை குடியரசுத் துணை தலைவர் மாளிகையில் இன்று சந்தித்த மத்திய சுகாதார மற்றும் குடும்ப நல செயலாளர் திரு ராஜேஷ் பூஷன் மற்றும் இணை செயலாளர் திரு லாவ் அகர்வால், ஆந்திரப் பிரதேச மாநிலம் ஏலூருவின் தற்போதைய சுகாதார நிலைமை குறித்து எடுத்துரைத்தனர்.
ஏலூருவில் வாழும் பலர் கண்டறியப்படாத நோய் ஒன்றின் மூலம் சமீபத்தில் பாதிக்கப்பட்டனர். தலைசுற்றல், மயக்கம், தலை வலி மற்றும் வாந்தி போன்ற காரணங்களால் இவர்கள் மருத்துவமனையில் சேர்க்கப்பட்டனர்
இது குறித்த தகவலை அறிந்த குடியரசுத் துணை தலைவர் மத்திய சுகாதார அமைச்சர் திரு ஹர்ஷ் வர்தனுடன் பேசியதைத் தொடர்ந்து, மருத்துவ நிபுணர்கள் கொண்டக் குழுவை 2020 டிசம்பர் 8 அன்று ஏலூருவுக்கு மத்திய அரசு அனுப்பி வைத்தது
இன்று குடியரசுத் துணை தலைவரை சந்தித்த மத்திய சுகாதார மற்றும் குடும்ப நல செயலாளர், ஏலூருவில் புதிய பாதிப்புகளின் எண்ணிக்கை வெகுவாகக் குறைந்திருப்பதாகவும், 2020 டிசம்பர் 11 அன்று வெறும் இரண்டு பாதிப்புகளே கண்டறியப்பட்டதாகவும் தெரிவித்தார்.
நிலைமையை தொடர்ந்து கண்காணிக்குமாறும், தேவையான அனைத்து நடவடிக்கைகளையும் எடுக்குமாறும் மத்திய சுகாதார மற்றும் குடும்ப நல செயலாளரை குடியரசுத் துணை தலைவர் கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பை காணவும் : https://pib.gov.in/PressReleasePage.aspx?PRID=1680247
-----
(Visitor Counter : 127
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 214.77 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 214.77 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.06 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 48,850 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.11 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.70 சதவீதமாக உள்ளது. கடந்த 24 மணி நேரத்தில் 6,322 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,39,13,294.
இந்தியாவில் கடந்த 24 மணி நேரத்தில் 5,554 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,76,855 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.90 கோடி  வாராந்திரத் தொற்று 1.80 சதவீதமாக உள்ளது. தினசரித் தொற்று விகிதம் 1.47 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1858212
நிதி அமைச்சகம்
கட்டண அறிவிக்கை எண்.60/2020 – தீர்வைகள்  வெளியீடு
மறைமுக வரிகள் மற்றும் தீர்வைகளுக்கான மத்திய வாரியம், தீர்வைகள் சட்டம் 1962-ல் பிரிவு 14 துணைப் பிரிவு -ன் கீழ் அளிக்கப்பட்டுள்ள அதிகாரங்களின்படி, மத்திய நிதியமைச்சகம் வெளியிட்ட 2001 ஆகஸ்ட் 3 தேதியிட்ட அறிவிக்கை எண்.36/2001-தீர்வைகள்  –ல் திருத்தங்களைச் செய்துள்ளது. புதிய கட்டண அறிவிக்கை எண்.60/2020 – தீர்வைகள் -ஐ வெளியிட்டுள்ளது.
விரிவான தகவல்களுக்கு –
கலாசாரத்துறை அமைச்சகம்
ஷாங்காய் ஒத்துழைப்பு அமைப்பு நாடுகளின் நீதித்துறை பிரதிநிதிகள் மார்ச் 10-ம் தேதியன்று பிரதமர் அருங்காட்சியகத்தைப் பார்வையிட்டனர்
ஷாங்காய் ஒத்துழைப்பு அமைப்பு நாடுகளின் உச்ச நீதிமன்றத் தலைமை நீதிபதிகள்/தலைவர்கள் 2023 மார்ச் 10-ம் தேதியன்று பிரதமர் அருங்காட்சியகத்தைப் பார்வையிட்டனர். அவர்களை
நேரு நினைவு அருங்காட்சியகம் & நூலகத்தின் இயக்குநர் திரு. சஞ்சீவ் நந்தன் சஹாய் வரவேற்றார். இந்த குழுவில் சீன உச்ச நீதிமன்ற துணைத் தலைவர் ஜிங்ஹாங் காவ், கஜகஸ்தான் குடியரசின் உச்ச நீதிமன்றத் தலைவர் அஸ்லம்பெக் மெர்கலியேவ், கிர்கிஸ்தான் குடியரசின் உச்ச நீதிமன்றத் தலைவர் ஜமிர்பெக் பசார்பெகோவ், ரஷ்ய உச்ச நீதிமன்றத்தின் தலைமை நீதிபதி வியாசஸ்லாவ் எம். லெபடேவ், தஜிகிஸ்தான் குடியரசின் உச்ச நீதிமன்றத்தின் தலைவர் திரு. ஷெர்முஹம்மது ஷோஹியோன், பெலாரஸ் குடியரசின் உச்ச நீதிமன்ற துணைத் தலைவர் வலேரி கலின்கோவிச் ஆகியோர் அடங்குவர்.
பிரதமர் அருங்காட்சியகம் நாடு சுதந்திரம் அடைந்ததிலிருந்து உள்ள ஒவ்வொரு இந்தியப் பிரதமருக்கும் அஞ்சலி செலுத்துவதோடு, கடந்த 75 ஆண்டுகளில் நமது தேசத்தின் வளர்ச்சிக்கு அவர்கள் எவ்வாறு பங்களித்துள்ளனர் என்பதை விளக்குகிறது. நமது பிரதமர்கள் சமூகத்தின் ஒவ்வொரு வகுப்பிலிருந்தும், பல்வேறு அடுக்குகளிலிருந்தும் வந்தவர்கள். நமது பிரதமர்கள் பல்வேறு சவால்களை எதிர்கொண்டு நாட்டை வழிநடத்தி, நாட்டின் அனைத்துத் துறைகளின் முன்னேற்றத்தையும் உறுதி செய்த கதையை இந்த அருங்காட்சியகம் எடுத்துச் சொல்கிறது. இந்த அருங்காட்சியகம் திறக்கப்பட்டதில் இருந்து ஏராளமான இந்திய மற்றும் வெளிநாட்டு பிரமுகர்களும் இங்கு வருகை தந்துள்ளனர்.
ஷாங்காய் ஒத்துழைப்பு அமைப்பு நாடுகளின் பிரதிநிதிகளுக்கு பிரதமர் அருங்காட்சியகம் முழுமையாக சுற்றிக் காண்பிக்கப்பட்டு விளக்கப்பட்டது. வெவ்வேறு பிரதமர்களின் தலைமையிலான இந்திய ஜனநாயகத்தின் தனித்துவமான பயணத்தை அவர்கள் பாராட்டினர்.
தொழிலாளர் மற்றும் வேலைவாய்ப்பு அமைச்சகம்
புதிதாக தொடங்கப்பட்டுள்ள அடல் பிமித் வியக்தி கல்யாண் யோஜனா மூலம் 3 கோடிக்கும் அதிகமாக காப்பீடு செய்த நபர்கள் பயனடையவுள்ளனர்
இ.எஸ்.ஐ. நிறுவனத்தின் மூலம் புதிதாக தொடங்கப்பட்டுள்ள தொழிலாளர் காப்பீட்டுத் திட்டத்தின் மூலம் சுமார் 3.2 கோடி காப்பீடு செய்த நபர்கள் பயனடைவார்கள். இந்தத் திட்டத்திற்கு இ.எஸ்.ஐ நிறுவனம் ஒப்புதல் அளித்துள்ளது. வேலை இழந்த ஊழியர்கள் புதிதாக வேலை தேடும்போது அவர்களுக்கு உதவித்தொகையை நேரடியாக வங்கிக் கணக்கில் செலுத்துவதற்கு இந்த திட்டம் வகை செய்கிறது. 90 நாட்களில் அவர் ஈட்டிய சராசரி ஊதியத்தின் 25 சதவீதம் புதிய வேலையைத் தேடும்போது வழங்கப்படும். புதுதில்லியில் இன்று  சிறந்த பாதுகாப்பு முறைகளுக்கான விருதுகள் வழங்குதல் மற்றும் பணியிடத்தில் பாதுகாப்பும், பந்தோபஸ்தும் என்பது பற்றிய 7-வது தேசிய கருத்தரங்கு நடைபெற்றது. இதில் பங்கேற்று உரையாற்றிய மத்திய அமைச்சர் திரு. கங்குவார், அமைப்புசாரா தொழில்களில் உள்ள சுமார் 40 கோடி தொழிலாளர்களின் வாழ்க்கை நிலையை மேம்படுத்த தற்போதுள்ள அரசு தொடர்ந்து முயற்சிகளை மேற்கொண்டு வருகிறது என்றார். கடநத் 2 ஆண்டுகளில் சுமார் ஒரு கோடி தொழிலாளர்கள் இ.எஸ்.ஐ. நிறுவன பயன்களோடு இணைக்கப்பட்டிருப்பதாகவும், ஒரு கோடிக்கும் அதிகமானோர் ஊழியர் வருங்கால வைப்புநிதி திட்டத்தில் கொண்டு வரப்பட்டிருப்பதாகவும் அவர் கூறினார்.
ஊழியர் வருங்கால வைப்புநிதிக்குப் புதிய ஊழியர்கள் செலுத்தவேண்டிய 12 சதவீத பங்களிப்பு அரசால் வழங்கப்படுகிறது. இதனால், இந்த செலவு தொழில் உரிமையாளர்களுக்கு சுமையாக இருக்காது. கடந்த 2 ஆண்டுகளில் சுமார் 87,000 நிறுவனங்களில் உள்ள 72 லட்சம் ஊழியர்களின் வருங்கால வைப்புநிதி பங்களிப்புக்காக மத்திய அரசு ரூ.1,744 கோடி வழங்கியுள்ளது. விருது பெற்ற அனைவரையும் அமைச்சர் பாராட்டினார்.
பிரதமர் அலுவலகம்
உச்ச நீதிமன்ற தீர்ப்புகள் பிராந்திய மொழிகளில் கிடைப்பதற்கு வகை செய்ய வேண்டும் என்ற தலைமை நீதிபதியின் யோசனைக்கு பிரதமர் வரவேற்பு
உச்சநீதிமன்றத் தீர்ப்புகளை பிராந்திய மொழிகளில் வழங்குவது குறித்து உச்சநீதிமன்றத் தலைமை நீதிபதி திரு டிஒய் சந்திரசூட் தெரிவித்த யோசனையைப் பிரதமர் திரு நரேந்திர மோடி பாராட்டியுள்ளார்.
இது தொடர்பாக பிரதமர் தமது ட்விட்டர் பதிவில் கூறியிருப்பதாவது:
“அண்மையில் நடைபெற்ற விழா ஒன்றில், தலைமை நீதிபதி திரு டி.ஒய்.சந்திரசூட், உச்சநீதிமன்றத் தீர்ப்புகளை பிராந்திய மொழிகளில் கிடைக்கச் செய்வதற்காக செயலாற்ற வேண்டியதன் அவசியத்தைப் பற்றி பேசினார். அதற்கு தொழில்நுட்பத்தைப் பயன்படுத்தலாம் எனவும் அவர் பரிந்துரைத்தார். இது ஒரு பாராட்டுக்குரிய சிந்தனை ஆகும். இது பலருக்கு, குறிப்பாக இளைஞர்களுக்கு உதவும்." என்று பிரதமர் கூறியுள்ளார்.
பிரதமர் மேலும் கூறியிருப்பதாவது:
"இந்தியாவில் பல மொழிகள் உள்ளன. அவை நமது கலாச்சார உணர்வுகளை பிரதிபலிக்கின்றன. தாய்மொழியில் பொறியியல், மருத்துவம் போன்ற படிப்புகளைப் படிக்கும் வாய்ப்பை வழங்குவது உட்பட இந்திய மொழிகளை ஊக்குவிக்க மத்திய அரசு பல்வேறு முயற்சிகளை மேற்கொண்டு வருகிறது."
இவ்வாறு பிரதமர் திரு நரேந்திர மோடி தமது ட்விட்டர் பதிவில் குறிப்பிட்டுள்ளார்.
பாதுகாப்பு அமைச்சகம்
ராணுவ தளபதியாக லெப்டினன்ட் ஜெனரல் மனோஜ் முகுந்த் நாரவனே நியமனம்
ராணுவ தளபதி ஜெனரல் பிபின் ராவத், இம்மாதம் 31 ஆம் தேதியன்று ஓய்வுபெறுவதையொட்டி, புதிய ராணுவ தளபதியாக லெப்டினன்ட் ஜெனரல் மனோஜ் முகுந்த் நாரவனேயை நியமிக்க மத்திய அரசு முடிவு செய்துள்ளது. வரும் 31 ஆம் தேதி பிற்பகல் நாரவனே தமது புதிய பொறுப்பை ஏற்றுக்கொள்கிறார்.
சுமார் 40 ஆண்டுகள் ராணுவத்தில் பணியாற்றிய இவர், தனது பள்ளிப் படிப்பை புனேயிலும், ராணுவ கல்வியில் முதுநிலை பட்டப்படிப்பையும் முடித்துள்ளார்.
ஜம்மு-காஷ்மீர், வடகிழக்குப் பிராந்தியம், கிழக்குப்பிராந்தியம் ஆகிய பகுதிகளிலும் பல்வேறு பொறுப்புகளில் பணியாற்றியுள்ளார். இலங்கைக்கு அனுப்பப்பட்ட இந்திய அமைதிப்படையிலும் இவர் இடம்பெற்றிருந்தார். மியான்மரில் உள்ள இந்திய தூதரகத்தில் மூன்று ஆண்டுகள் பணியாற்றியுள்ளார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 161.92 கோடியைக் கடந்தது
நாட்டில் கடந்த 24 மணி நேரத்தில் 71 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 161.92 கோடியைக்  கடந்தது. 1,74,72,203 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 2,59,168 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,65,60,650. ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 93.18 சதவீதமாக உள்ளது. கடந்த 24 மணி நேரத்தில் 3,33,533 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 21,87,205 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 5.57 சதவீதமாக உள்ளது.
கடந்த 24 மணி நேரத்தில் 18,75,533 கொவிட் பரிசோதனைகள் செய்யப்பட்டன. இதுவரை சுமார் 71.55 கோடி கொவிட் பரிசோதனைகள்  செய்யப்பட்டுள்ளன.வாராந்திரத் தொற்று 16.87 சதவீதமாக உள்ளது. தினசரித் தொற்று விகிதம் 17.78 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1791874
புவி அறிவியல் அமைச்சகம்
மே 29 முதல் ஜூன் 1 வரை அரபிக்கடலில் உருவான காற்றழுத்தத் தாழ்வு மண்டலம் குறித்த இந்திய வானிலை ஆய்வுத்துறையின் அறிக்கை.
இந்திய வானிலை ஆய்வுத்துறையின், புதுதில்லி மண்டல வானிலை ஆய்வு மையம், தேசிய வானிலை முன்னறிவிப்பு மையம், கடந்த மே 29-ஆம் தேதி முதல் ஜூன் 1-ஆம்தேதி வரை அரபிக்கடலில் உருவான காற்றழுத்தத் தாழ்வு மண்டலம் குறித்த அறிக்கையை வெளியிட்டுள்ளது.
விரிவான அறிக்கைக்கு இங்கே அணுகவும்; http://pibphoto.nic.in/documents/rlink/2020/jun/p202062001.pdf

மேலும் கூடுதல் தகவல்களுக்கு www.imd.gov.in தளத்தை அணுகவும்
(Visitor Counter : 77
PIB Headquarters
கொவிட் – 19 குறித்த பத்திரிகை தகவல் அலுவலக செய்தித் தொகுப்பு
தேசிய தடுப்பூசி திட்டத்தின் கீழ் இதுவரை 90.51 கோடி தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 22, 842 பேருக்கு புதிதாக தொற்று ஏற்பட்டுள்ளது.
நாட்டில் கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவிதத்துக்கும் கீழ் உள்ளது. தற்போது 0.80 சதவீதமாக உள்ளது. கடந்த 2020 மார்ச் மாதம் முதல், இது மிகக் குறைந்த அளவு.
நாட்டில் கொவிட் சிகிச்சை பெறுபவர்களின் எண்ணிக்கை 2,70,557; கடந்த 199 நாட்களில் மிக குறைந்த எண்ணிக்கை.
குணமடைந்தோர் வீதம் தற்போது 97.87 சதவீதம்; கடந்த 2020 மார்ச் முதல் அதிகமான அளவு.
கடந்த 24 மணி நேரத்தில் 25,930 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,30,94,529.
வாராந்திர பாதிப்பு வீதம்  கடந்த 100 நாட்களாக 3 சதவீதத்துக்கும் குறைவாக உள்ளது.
தினசரி பாதிப்பு வீதம்  கடந்த 34 நாட்களில் 3 சதவீதத்துக்கும் குறைவாக உள்ளது.
இதுவரை மொத்தம் 57.32 கோடி கொவிட் பரிசோதனைகள் செய்யப்பட்டன.
நாட்டில் கடந்த 24 மணி நேரத்தில் 73,76,846 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 90 கோடியை  கடந்து விட்டது. 87,84,333 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 25,930 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,30,94,529- ஆக அதிகரித்துள்ளது.
இதைத் தொடர்ந்து குணமடைந்தோர் வீதம் தற்போது 97.87 சதவீதமாக உள்ளது. கடந்த 2020 மார்ச் முதல் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 98 நாட்களாக 50,000க்கும் கீழ் உள்ளது.
கடந்த 24 மணி நேரத்தில் 22, 842 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் சிகிச்சை பெறுபவர்களின் எண்ணிக்கை 2,70,557; கடந்த 199 நாட்களில் மிக குறைந்த எண்ணிக்கை. நாட்டில் கொவிட் சிகச்சை பெறுபவர்களின் சதவீதம் தற்போது 0.80 சதவீதமாக உள்ளது.
கடந்த 24 மணி நேரத்தில் 12,65,734 கொவிட் பரிசோதனைகள் செய்யப்பட்டன. இதுவரை மொத்தம் 57.32 கோடி கொவிட் பரிசோதனைகள் செய்யப்பட்டன.
மாநில அரசுகள் மற்றும் யூனியன் பிரதேசங்களுக்கு இதுவரை, 88.94  கோடிக்கு மேற்பட்ட தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 5.38 கோடிக்கும்  மேற்பட்ட தடுப்பூசி டோஸ்கள் இன்னும் இருப்பில் உள்ளன.
•••••••
(Visitor Counter : 211
சமூக நிதி மற்றும் அதிகாரமளித்தல் அமைச்சகம்
2020-21-ஆம் தேர்வு ஆண்டு முதல் தாழ்த்தப்பட்டப் பிரிவு மாணவர்களுக்கான தேசிய ஓவர்சீஸ் கல்வி உதவித்தொகைத் திட்டத்தில் பெருமளவுக்கு முன்னேற்றம்
2020-21-ஆம் தேர்வு ஆண்டு முதல் தாழ்த்தப்பட்டப் பிரிவு மாணவர்களுக்கான தேசிய ஓவர்சீஸ் கல்வி உதவித்தொகைத் திட்டத்தில், ஆண்டு குடும்ப வருமானம் ரூ. 6 லட்சத்திலிருந்து ரூ.8 லட்சமாக அதிகரிக்கப்பட்டுள்ளது. சர்வதேச அளவில் உயர் தர நிறுவனங்களில் மாணவர்கள் சேருவதற்கு முன்னுரிமை அளிக்கப்படும். குறைந்தபட்சத் தகுதி மதிப்பெண்கள் 55 சதவீதத்திலிருந்து 60 சதவீதமாக உயர்த்தப்பட்டுள்ளது. மாணவரின் முன்னேற்றத்துடன் பராமரிப்புப் படி இணைக்கப்பட்டுள்ளது. பல்வேறு சரிபார்ப்பு நடைமுறைகள் எளிதாக்கப்பட்டுள்ளன. காவல்துறை ஆய்வு ரத்து செய்யப்பட்டு, சுய உறுதிமொழி முறை அறிமுகம் செய்யப்பட்டுள்ளது.
இந்த மாற்றங்களின் அறிமுகத்துடன், தேர்வு முறையும் எளிதாக்கப்பட்டுள்ளது. கடந்த ஆண்டுடன் ஒப்பிடுகையில், அனைத்து இடங்களும் குறுகிய காலத்தில் நிரப்பப்படக்கூடும். முதல் காலாண்டில் பெறப்பட்ட விண்ணப்பங்களின் அடிப்படையில், மொத்தமுள்ள 100 இடங்களில், இதுவரை 42 இடங்கள் நிரப்பப்பட்டுள்ளன. இரண்டாவது காலாண்டுக்கான தேர்வு நடைமுறைகள் தற்போது நடைபெற்று வருகின்றன.
வணிகம் மற்றும் தொழில்துறை அமைச்சகம்
2021, ஜனவரி மாத மொத்த விலை குறியீட்டு எண்கள் வெளியீடு
2021, ஜனவரி மாதத்துக்கான  மொத்த விலை குறியீட்டு எண்களை தொழில் வளர்ச்சி மற்றும் உள்நாட்டு வர்த்தகத் துறையின் பொருளாதார ஆலோசகர் அலுவலகம் வெளியிட்டுள்ளது.
மாதாந்திர மொத்த விலை குறியீட்டு எண் அடிப்படையில் 2021 ஜனவரி மாதத்துக்கான பணவீக்கம் 2.03 சதவீதமாக  இருந்தது. இது கடந்தாண்டின் இதே மாதத்தில் 3.52 சதவீதமாக இருந்தது.
முதன்மைப் பொருட்கள் குழுவின் குறியீட்டு எண் 2021 ஜனவரி மாதத்தில் -1.77 சதவீதம் குறைந்து 143.9 ஆக உள்ளது. இது 2020 டிசம்பர் மாதத்தில் 146.5ஆக இருந்தது. 2020-ஆம் ஆண்டு டிசம்பர் மாதத்துடன் ஒப்பிடுகையில், 2021 ஜனவரியில் கச்சா பெட்ரோலியம் மற்றும் இயற்கை வாயு ஆகியவற்றின் விலைகள்  மற்றும் கனிமங்கள்  அதிகரித்தன. 2021 ஜனவரியில் உணவு சாராப் பொருட்கள்  மற்றும் உணவுப் பொருட்களின் விலைகள்  2020 டிசம்பர் மாதத்தைவிட குறைந்தன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1698049
பிரதமர் அலுவலகம்
இந்தியாவின் ஒட்டுமொத்த நிலக்கரி உற்பத்தி அளவு அதிகரித்ததற்கு பிரதமர் பாராட்டு
நிதியாண்டு 2018-2019இல் 728.72 மில்லியன் டன்னாக இருந்த இந்தியாவின் ஒட்டுமொத்த நிலக்கரி உற்பத்தி, நிதியாண்டு 2022-23இல் 23% வளர்ச்சியடைந்து, 893.08 மில்லியன் டன்னாக பதிவானதாக மத்திய நிலக்கரி அமைச்சகம் ட்விட்டர் பதிவில் தெரிவித்திருந்தது.
இதற்கு பதிலளித்து பிரதமர் திரு நரேந்திர மோடி கூறியதாவது:
“இந்தத் துறைக்கும், இந்தியாவின் ஒட்டுமொத்த பொருளாதார முன்னேற்றத்திற்கும் இது மகிழ்ச்சிகரமான செய்தி.”
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 186.30 கோடியைக் கடந்தது; இந்தியாவில் தற்போது சிகிச்சை பெறுவோரின் எண்ணிக்கை 11,191 ஆக உள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 186.30 கோடிக்கும் அதிகமான  டோஸ்கள் செலுத்தப்பட்டுள்ளன. 2,26,50,313 அமர்வுகள் மூலம் இந்த சாதனை படைக்கப்பட்டுள்ளது
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.38 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது. இதுவரை 86,341 பேர் முன்னெச்சரிக்கை தவணை தடுப்பூசியை செலுத்திக் கொண்டனர்.
இந்தியாவில் தற்போது சிகிச்சை பெறுவோரின் எண்ணிக்கை  ஆக உள்ளது. நாட்டின் மொத்த நோய் தொற்று உள்ளவர்கள் தற்போது 0.03% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் 810 பேர் குணமடைந்துள்ளனர். மொத்தம் குணமடைந்தோர் எண்ணிக்கை பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,07,038
இந்தியாவில் கடந்த 24 மணி நேரத்தில் 949 புதிய நோயாளிகள் பதிவு செய்யப்பட்டுள்ளனர்
கடந்த 24 மணி நேரத்தில் 3,67,213 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 83.11 கோடி .
வாராந்திரத் தொற்று 0.25 சதவீதமாக உள்ளது. தினசரித் தொற்று விகிதம் 0.26 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816931
பாதுகாப்பு அமைச்சகம்
பாதுகாப்பு தளவாடங்களின் உள்நாட்டு உற்பத்தி
நாடாளுமன்றத்தின் மாநிலங்களவையில் கேள்வி ஒன்றுக்கு பாதுகாப்புத்துறை இணையமைச்சர் திரு அஜய் பட் எழுத்துபூர்வமாக அளித்த பதிலில் கூறியதாவது:
பாதுகாப்பு தளவாடங்களில் உள்நாட்டு வடிவமைப்பு, உற்பத்தியை ஊக்குவிக்க மத்திய அரசு பல கொள்கை நடவடிக்கைகள் மற்றும் சீர்திருத்தங்களை கொண்டு வந்துள்ளது. இதன் மூலம் வரும் ஆண்டுகளில் பாதுகாப்பு தளவாடங்களுக்கு இறக்குமதியை சார்ந்திருப்பது குறையும்.
2020-21ம் ஆண்டில் பாதுகாப்புத்துறைக்கு மொத்தம் ரூ. 1,18,860.52 கோடிக்கு தளவாடங்கள் கொள்முதல் செய்யப்பட்டது. இதில் இந்திய நிறுவனங்களிடமிருந்து ரூ.76, 073.98 கோடிக்கும், வெளிநாட்டு நிறுவனங்களிடமிருந்து ரூ. 42,786.54 கோடிக்கும் கொள்முதல் செய்யப்பட்டன. இந்திய நிறுவனங்களிடம் இருந்து வாங்கிய கொள்முதல் 64 சதவீதம் ஆகும். இதேபோல் இதற்கு முந்தைய இரு நிதியாண்டுகளிலும், இந்திய நிறுவனங்களிடம் அதிகளவில் கொள்முதல் செய்யப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780867
சுற்றுச்சூழல் மற்றும் வனத்துறை அமைச்சகம்
கார்பன் வெளியேற்றத்தை குறைக்க தொழிற்சாலைகளின் தன்னார்வ பங்கேற்பு முக்கியம்: மத்திய அமைச்சர் பிரகாஷ் ஜவடேகர் வலியுறுத்தல்
‘‘கார்பன் வெளியேற்றத்தை குறைக்க, தொழிற்சாலைகளின் தன்னார்வ பங்கேற்பு முக்கியம்’’ என மத்திய சுற்றுச்சூழல் துறை அமைச்சர் திரு பிரகாஷ் ஜவடேகர் கூறியுள்ளார்.
கார்பன் அளவை குறைப்பது குறித்த தொழில்துறை தலைவர்கள் மாநாட்டில் அமைச்சர் திரு பிரகாஷ் ஜவடேகர் பேசியதாவது:
உலகளாவிய கார்பன்டை ஆக்சைடு வெளியேற்றத்தில், தொழிற்சாலைகளின் நேரடி பங்கு 30 சதவீதமாக உள்ளது. பருவநிலை மாற்றத்துக்கு எதிராக போராட, கார்பன் அளவை குறைப்பதை நோக்கி தொழிற்சாலைகள் மாற வேண்டியது முக்கியம்.
பல முன்னணி தொழிற்சாலைகள் தானாக முன்வந்து, கார்பன் டை ஆக்சைடு வெளியேற்றத்தை குறைக்கின்றன. புதுப்பிக்கத்தக்க எரிசக்தியை நாட்டில் பல நிறுவனங்கள் ஊக்குவித்து வருகின்றன. கார்பன் அளவை குறைப்பதில், தொழிற்சாலைகளின் தன்னார்வ பங்களிப்பை நாம் ஊக்குவிக்க வேண்டும்.
பருவநிலை மாற்ற பிரச்னைகளை எதிர்கொள்ள நாம் தொழில்நுட்பத்தை பயன்படுத்த வேண்டும். இதற்கு மிகப் பெரிய அளவில் நிதி திரட்டப்பட வேண்டும். வளரும் நாடுகளுடன் மலிவான தொழில்நுட்பங்கள், மற்றும் ஆராய்ச்சிகள் பகிர்ந்து கொள்ளப்பட வேண்டும். அப்போதுதான் சுற்றுச்சூழலை பாதுகாக்கும் நோக்கில் பணியாற்ற முடியும்.
இவ்வாறு அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1677417
-----
(Visitor Counter : 187